## شرکت کننده انفارمیشن شیٹ

ورژن: 5، 23 اکتوبر 2024

مقامی بنیادی تحقیق کار: [local\_lead\_investigator\_name]

چیف تفتیش کار: پروفیسر جے کے بیلی، یونیورسٹی آف ایڈنبرا

### تعارف

ہم ایک جینیاتی تحقیقی مطالعہ شروع کر رہے ہیں جس میں سنگین بیماری میں مبتلا افراد اور صحت مند رضاکار شامل ہیں۔ ہمارے بعض جینز (یا DNA) یہ تعین کرتے ہیں کہ ہم سنگین بیماری کے لئے کتنے ولنرایبل ہیں۔ ہم ان جینز کو تلاش کرنے کی کوشش کر رہے ہیں کیونکہ وہ مستقبل میں دوسرے مریضوں کے لیے بہتر علاج تیار کرنے میں ہماری مدد کر سکتے ہیں۔

شرکت کرنے کا فیصلہ کرنے سے پہلے آپ کے لیے یہ جاننا اہم ہے کہ تحقیق کیوں کی جا رہی ہے اور اس میں آپ کے لیے کیا شامل ہے۔ براہ مہربانی وقت نکال کر درج ذیل معلومات کو بغور پڑھیں۔ اگر کوئی ایسی چیز ہے جو واضح نہیں یا اگر آپ مزید معلومات حاصل کرنا اور فیصلہ کرنے کے لیے وقت لینا چاہتے ہیں تو براہ مہربانی ہم سے پوچھیں۔ اگر آپ اب بہت بیمار ہونے سے صحت یاب ہو چکے ہیں، تو ہو سکتا ہے کہ ہم نے کسی اور سے آپ کی طرف سے فیصلہ کرنے کو کہا ہو کہ آیا آپ شرکت کرنا چاہیں گے یا نہیں۔

آپ کا فیصلہ مکمل طور پر رضاکارانہ ہے اور اگر آپ حصہ نہ لینے کا انتخاب کرتے ہیں تو اس سے آپ کی دیکھ بھال یا علاج پر کوئی اثر نہیں پڑے گا۔

### اگر آپ مطالعے میں حصہ لیتے ہیں تو کیا ہو گا؟

مطالعے کے لیے ایک ڈی این اے نمونہ درکار ہے۔ ہوسکتا ہے کہ آپ کے خون کا ایک نمونہ پہلے سے موجود ہو جسے ہم استعمال کر سکتے ہیں اگر آپ راضی ہیں۔ اگر نہیں، تو ہم آپ کے ڈی این اے کا نمونہ 4ملی لیٹر (1 چائے کا چمچ) یا اس سے کم کے خون کے ایک نمونے سے حاصل کریں گے۔ بعض حالات میں، اگر خون ممکن نہیں ہے، تو ہم تھوک کے نمونے سے آپ کے ڈی این اے کا نمونہ حاصل کر سکتے ہیں۔

ہم خون کا نمونہ استعمال کر کے آپ کا ڈی این اے کا تجزیہ کریں گے، جس میں اس کے جینوم کا پورا سلسلہ شامل ہو سکتا ہے۔ آپ کا جینوم آپ کے جسم کا 'ہدایتی کتابچہ' ہے جس میں بدن میں ہر چیز کو بنانے، چلانے اور ان کی مرمت کرنے کی معلومات شامل ہوتی ہیں۔ ہم آپ کے ڈی این اے کے نمونے کو محفوظ طریقے سے سٹور کریں گے اور آپ کی جینیاتی معلومات اور دیگر صحت کی معلومات کو محفوظ کمپیوٹر میں رکھیں گے۔

آپ کے ڈی این اے نمونے کے ڈیٹا کو، آپ کے صحت کے ڈیٹا کے ساتھ، محققین کی طرف سے دیکھا جائے گا اور باقی آبادی کے ڈی این اے اور صحت کے ڈیٹا سے، اور مختلف وجوہات کی وجہ سے شدید بیماری والے دیگر افراد کے ڈیٹا سے موازنہ کیا جائے گا۔

### کیا اس مطالعے میں حصہ لینے کے فوائد یا نقصانات ہیں؟

مطالعے میں حصہ لینے کا کوئی براہ راست فائدہ نہیں ہے لیکن ہمیں امید ہے کہ یہ مطالعہ مستقبل میں شدید بیمار ہو جانے والے دیگر لوگوں کی مدد کر سکتا ہے۔ بہت کم امکان ہے کہ ہمیں آپ کے DNA سے آپ کی صحت کے بارے میں معلومات کا پتہ چلے گا۔ اگر یہ نا ممکن واقعہ ظہور پذیر ہوتا ہے تو ہم آپ کی کلینکل کیئر ٹیم سے رابطہ کر کے دریافتوں کے بارے میں وضاحت کریں گے اور اضافی ٹیسٹس کی ضرورت پڑ سکتی ہے۔ یہ معلومات پیچیدہ ہو سکتی ہیں اور یقین کے ساتھ ان کی تشریح کرنا مشکل ہو سکتا ہے، اور ہو سکتا ہے کہ جب ہم جینوم کے بارے میں مزید دریافت کر لیں تو یہ صورتِ حال وقت کے ساتھ تبدیل ہو سکتی ہے۔ اس وجہ سے متعلقہ تجربہ رکھنے والے ڈاکٹرز اور نرسیں آپ کو ان معلومات کی اہمیت کے بارے میں وضاحت کریں گے۔

### کس قسم کے ڈیٹا کو دیکھا جاتا ہے؟

ہم آپ اور آپ کی بیماری کے بارے میں ذاتی معلومات جمع کریں گے، جیسے کہ آپ کا نام، تاریخ پیدائش اور NHS یا CHI نمبر۔ یہ ایک محفوظ کمپیوٹر میں رکھا جائے گا جس تک صرف بہت ہی محدود تعداد میں لوگ رسائی حاصل کر سکتے ہیں۔ آپ کی ذاتی معلومات کو آپ کے ڈی این اے کے نمونے اور جینیاتی معلومات سے ایک منفرد نمبر کا استعمال کرتے ہوئے منسلک کیا جائے گا جس کا مطلب ہے کہ آپ کے ڈیٹا کا تجزیہ کرنے والا کوئی بھی سائنسدان یا انوسٹیگیٹر آپ کی شناخت نہیں کر سکتا۔

GenOMICC انوسٹیگیٹر اور پارٹنر ہمیشہ آپ کی معلومات کی حفاظت کریں گے اور کنٹرول کریں گے کہ کون اس تک رسائی کر سکتا ہے۔ محققین درج ذیل شناخت ختم کردہ (مطلب یہ کہ نام، تاریخ پیدائش اور دیگر شناخت کرنے والی معلومات ہٹا دی گئی ہیں) معلومات تک رسائی کریں گے:

* آپ کے کلینکل ٹیسٹ کا ڈیٹا
* NHS، آپ کے GP اور دیگر تنظیموں (جیسے NHS ڈیجیٹل اور پبلک ہیلتھ کی تنظیمیں) کی طرف سے آپ کے ماضی اور مستقبل کے تمام ریکارڈز کی الیکٹرانک نقول
* بیماریوں یا اسپتال میں قیام کے بارے میں معلومات، جن میں وہ معلومات شامل ہیں جو ہو سکتا ہے آپ کے خیال میں آپ سے متعلق نہ ہوں
* اسپتال یا طبی ریکارڈز، طبی نوٹس، سماجی دیکھ بھال اور بیماریوں کی مقامی یا قومی رجسٹریز کی نقول، نیز ان دیگر تحقیقی مطالعوں کا ڈیٹا
* آپ کے NHS ریکارڈز سے متعلقہ امیجز، جیسے MRI اسکینز، ایکس ریز یا تصاویر
* دیگر تحقیقی رجسٹریز اور مطالعوں کا ڈیٹا جو متعلقہ ہو سکتا ہے

آپ کے اصل ریکارڈز کو NHS میں رکها جاتا ہے۔ ہم آپ کا ڈیٹا محفوظ تجزیاتی سسٹمز میں شامل کریں گے۔ ان جگہوں سے لیا گیا ڈیٹا اس ڈیٹا تک محدود ہو گا جسے کسی بھی طرح کسی کی دوبارہ شناخت کے لیے استعمال نہیں کیا جا سکتا۔

معلومات کو صرف صحت کی نگہداشت پر تحقیق کے لیے، یا تحقیق میں حصہ لینے کے مستقبل کے مواقع کے حوالے سے آپ سے رابطہ کرنے کے لیے استعمال کیا جائے گا۔ اس کا استعمال آپ کے لیے دستیاب مستقبل کی خدمات جیسے کہ انشورنس کے بارے میں فیصلے کرنے کے لیے نہیں کیا جائے گا۔

جہاں آپ کے شناخت کیے جا سکنے کا خطرہ ہو گا، وہاں اس کا ڈیٹا صرف ایسی تحقیق میں استعمال کیا جائے گا جس کا کسی اخلاقی کمیٹی اور/یا اسپانسر نے آزادانہ طور پر جائزہ لیا ہے۔ جہاں کمیونٹی میں بھرتی کسی تیسرے فریق کی تنظیم سے مناسب تربیت یافتہ پریکٹیشنر کے ذریعے کی جاتی ہے، کم سے کم مریض کے شناخت کنندگان تنظیم کو بھیجے جائیں گے تاکہ دورے کو شیڈول اور انجام دینے کا موقع دیا جا سکے۔

### لائف کورس فالو اپ کیا ہے؟

لائف کورس فالو اپ میں مستقبل میں مندرجہ بالا ڈیٹا کی اقسام کو جمع کرنا شامل ہے۔ اس سے جینیاتی عوامل کو دریافت کرنا ممکن ہو جائے گا جو صحت کے ایسے حالات کو متاثر کرتے ہیں جو ابھی تک واقع نہیں ہوئے ہیں۔ یہ معلومات صرف صحت کی دیکھ بھال کی تحقیق کے مقصد کے لیے استعمال کی جاتی ہیں، اور یہ آپ کی زندگی بھر اور آپ کی موت کے بعد جاری رہے گی، جب تک کہ آپ دستبردار نہ ہو جائیں۔

### کیا میرا ڈیٹا خفیہ رکھا جائے گا؟

ہاں۔ تحقیق کے دوران ہماری طرف سے جمع کردہ تمام معلومات کو خفیہ رکھا جائے گا اور ایسے سخت قوانین ہیں جو ہر مرحلے پر تحقیق کے شراکت داروں کی رازداری کی حفاظت کرتے ہیں۔ مطالعے کے محققین کو یہ تحقیق کرنے کے لیے آپ کے طبی ریکارڈز اور ڈیٹا تک رسائی کرنے کی ضرورت ہو گی۔

یہ یقینی بنانے کے لیے کہ مطالعہ ٹھیک سے چلایا جا رہا ہے، ہم آپ کی رضامندی مانگیں گے کہ اسپانسر یا NHS کے ادارے کے نمائندے آپ کے طبی ریکارڈز اور مطالعے کے دوران جمع ہونے والے ڈیٹا تک رسائی کریں، جہاں یہ ان کے اس تحقیق میں حصہ لینے سے متعلقہ ہو گا۔ اسپانسر مطالعے کے مجموعی نظم نیز انشورنس اور امان فراہم کرنے کا ذمہ دار ہے۔

### میرے ڈی این اے کے نمونے اور ڈیٹا کا کیا ہوگا؟

آپ کی اجازت سے، ہم آپ کے DNA کا نمونہ اسٹور کریں گے اور اسے مستقبل کی اخلاقی طور پر منظور شده طبی تحقیق کے لیے استعمال کریں گے۔ اس تحقیق کا کچھ حصہ دوسرے ملکوں میں سہولیات یا تجارتی تنظیموں کی طرف سے فراہم کردہ سہولیات استعمال کر سکتا ہے، لیکن آپ کا نمونہ ہمیشہ GenOMICC تفتیش کاروں یا اشتراک کنندہ تنظیموں کے زیرِ تصرف ہو گا اور یوکے کے ضابطوں کے ماتحت ہو گا۔

### مطالعے میں کون شرکت کرے گا؟

GenOMICC ان ڈاکٹروں اور سائنس دانوں کا باہمی تعاون ہے جو شدید بیماری کو بہتر انداز میں سمجھنے کی کوشش کر رہے ہیں۔ ہم تحقیق کرنے کے لیے مستقبل میں دیگر تنظیموں کے ساتھ بھی شراکت کر سکتے ہیں۔ صرف کوالیفائیڈ، منظور شدہ محققین کو آپ کے ڈیٹا تک رسائی حاصل ہوگی۔

### کیا آپ مجهـ سے دوبارہ رابطہ کریں گے؟

اگر آپ رضامند ہیں، تو ہم مزید معلومات کے لیے یا تحقیق کے دیگر مواقع کے بارے میں آپ کو بتانے کے لیے آپ سے دوبارہ رابطہ کر سکتے ہیں۔ اگرچہ ہم DNA سے بہت کچھ سیکھ سکتے ہیں، لیکن ہو سکتا ہے ہم آپ کے خون میں موجود خلیوں سے یا دیگر تحقیق سے اس سے بھی زیادہ سیکھ سکتے ہیں۔ اگر یہی معاملہ ہوتا، تو ہم آپ سے رابطہ کرتے کیونکہ ہمیں خون کے دوسرے نمونے کی ضرورت ہوتی۔ آپ کو اس سے یا مستقبل کی کسی درخواست سے متفق ہونے کی ضرورت نہیں۔

### کیا میں کسی بھی وقت مطالعے سے دستبردار ہونے کی درخواست کر سکتا ہوں؟

ہاں، آپ بغیر وجہ بتائے اور اپنی طبی نگہداشت کو نقصان پہنچائے بغیر کسی بھی وقت اس مطالعے سے دستبردار ہونے کے لیے آزاد ہیں۔

دستبردار ہونے پر غور کرنے کے لیے دو آپشنز ہیں:

**1. جزوی دستبرداری**

یہ آپش ان صورتوں کے لیے ہے جہاں آپ تحقیق کے لیے اپنے ڈیٹا کا استعمال جاری رکھنے کے لیے مطمئن ہوں گے، لیکن مزید رابطہ نہیں کرنا چاہتے:

* ہم اپنے ریکارڈ کو اپ ڈیٹ کریں گے تاکہ یہ یقینی بنایا جا سکے کہ آپ سے رابطہ نہیں کیا جائے۔
* ہم منظور شدہ تحقیق میں استعمال کے لیے آپ کی صحت اور دیگر ریکارڈز سے معلومات کو اپ ڈیٹ اور اسٹور کرتے رہیں گے۔

**2. کلی دستبرداری**

یہ آپشنز ان صورتوں کے لیے ہے جہاں آپ مزید نہیں چاہتے کہ آپ کا ڈیٹا تحقیق کے لیے استعمال کیا جائے اور مزید کوئی رابطہ نہیں کرنا چاہتے۔

ہم **کریں** **گے:**

* + ہمارے پاس موجود ذاتی معلومات کو حذف
	+ ڈی این اے کے نمونے کو تباہ
	+ جینیاتی معلومات کو حذف (اگر یہ پہلے سے کسی تجزیہ میں شامل شده نہیں)

ہم **نہیں کریں** **گے:**

* + آپ سے براه راست رابطہ
	+ صحت اور دیگر ریکارڈ سے معلومات کو اپ ڈیٹ اور ذخیرہ کرنا جاری رکھنا
	+ آپ سے متعلق رکھی گئی معلومات تک نئی تحقیق تک رسائی کی اجازت دینا
	+ دیگر آڈیٹنگ کے مقاصد کے لیے آپ کی معلومات کا استعمال

ہم **نہیں کرسکتے:**

* + ڈیٹا کو ہٹا اس تحقیق سے جو جاری ہے یا پہلے سے ہی ہو چکی ہے لیکن اس مرحلے پر ہمارے پاس موجود معلومات کی شناخت نہیں کی گئی ہے، یعنی کسی کو یہ معلوم نہیں ہوگا کہ آپ سے متعلق کچھ بھی ہے۔
	+ NHS کے پاس موجود اصل ریکارڈ کو ہٹا اور GenOMICC میں آپ کی شرکت کی تصدیق کرنے والا آڈٹ ٹریل NHS کے پاس رہے گا۔

لوکل لیڈ انوسٹی گیٹر یا اسٹڈی کوآرڈینیٹر سے رابطہ کریں اور انہیں بتائیں اگر آپ رضامندی واپس لینے کا فیصلہ کرتے ہیں۔ ان کی تفصیلات درج ذیل اگلے حصے میں نوٹ کی گئی ہیں۔

### اگر مجھے مشکلات پیش آئیں یا مطالعے کے بارے میں مزید معلومات حاصل کرنا چاہوں تو کیا ہو گا؟

اگر آپ مطالعے کے بارے میں مزید معلومات حاصل کرنا چاہیں تو آپ مقامی بنیادی تحقیق کار، [local\_lead\_investigator\_name]، سے رابطہ کر سکتے ہیں، یا مطالعے کے ناظم، [study\_coordinator\_name] سے یہاں رابطہ کریں: [study\_coordinator\_phone\_number] یا [study\_coordinator\_email\_address] پر ای میل کریں

اگر آپ اس مطالعے کے بارے میں کسی ایسے شخص سے بات کرنا چاہتے ہیں جو مطالعے کی ٹیم کے علاوہ ہو تو براہ مہربانی رابطہ کریں: ڈیوڈ ڈورورڈ سے یہاں: 01316501000 یا ای میل کریں: David.dorward@ed.ac.uk

اگر آپ مطالعے کے بارے میں شکایت کرنا چاہیں تو براہ مہربانی رابطہ کریں:

[Enter local patient experience team or complaint contact information / Patient Advice and Liaison Service (PALS) details]

## ڈیٹا کی حفاظت کا عمومی ضابطہ (GDPR) شریک کی معلومات

یوکے ڈیٹا کی حفاظت کا عمومی ضابطہ (UK GDPR)، جسے ڈیٹا پروٹیکشن ایکٹ 2018 کے مطابق ڈھالا گیا ہے، یوکے میں ذاتی ڈیٹا کی پراسیسنگ (رکھنا یا استعمال کرنا) پر لاگو ہو گا۔ آپ کو یہ اس لیے موصول ہو رہا ہے کیونکہ آپ اس وقت اس طبی تحقیقی مطالعے کے شریک ہیں۔ درج ذیل معلومات بتاتی ہیں کہ آپ کے بارے میں کون سا ڈیٹا رکھا جاتا ہے اور کون اسے رکھتا یا اسٹور کرتا ہے۔

ایڈنبرا یونیورسٹی اور NHS لوتھیئن یوکے میں اس مطالعے کے باہمی اسپانسرز ہیں۔ ہم یہ مطالعہ کرنے کے لیے آپ اور/یا آپ کے طبی ریکارڈز سے معلومات استعمال کریں گے اور اس مطالعے کے ڈیٹا کنٹرولر کے طور پر کام کریں گے۔ اس کا مطلب یہ ہے کہ ہم آپ کی معلومات کی دیکھ بھال کرنے اور اسے ٹھیک سے استعمال کرنے کے ذمہ دار ہیں۔ باہمی اسپانسرز مطالعہ ختم ہونے کے بعد 5 سال تک آپ کے بارے میں قابلِ شناخت معلومات رکھیں گے۔

آپ کو اپنی معلومات تک رسائی کرنے، انہیں تبدیل یا منتقل کرنے کے محدود حقوق حاصل ہیں، کیونکہ ہمیں تحقیق کے قابلِ بھروسہ اور درست ہونے کے لیے مخصوص طریقوں سے آپ کی معلومات کا انتظام کرنے کی ضرورت ہوتی ہے۔ اگر آپ کو مطالعے سے دستبردار ہوتے ہیں تو ہم اس کے بارے میں وہ معلومات برقرار رکھیں گے جو ہم نے پہلے ہی حاصل کر لی ہیں۔ آپ کے حقوق کی حفاظت کے لیے، ہم ممکنہ طور پر کم سے کم ذاتی طور پر قابلِ شناخت معلومات کو استعمال کریں گے۔

### ذاتی ڈیٹا براہ راست، مثلاً زبانی، سوالنامے یا آپ کے نگہداشت فراہم کنندہ سے فراہم کرنا

[NHS site name] آپ کا نام، NHS نمبر اور رابطہ معلومات رکھے گا تاکہ اس سے تحقیقی مطالعے کے سلسلے میں رابطہ کیا جائے اور یقینی بنایا جائے کہ آپ کی نگہداشت کے لیے مطالعے کے متعلقہ معلومات ریکارڈ کی جائیں، نیز مطالعے کے معیار کی نگرانی کی جائے۔ ایڈنبرا یونیورسٹی اور NHS لوتھیئن اور انضباطی تنظیموں کے افراد تحقیقی مطالعے کی درستگی کو چیک کرنے کے لیے آپ کے طبی اور تحقیقی ریکارڈز کو دیکھ سکتے ہیں۔

[NHS site name] ان تفصیلات کو آپ کے طبی ریکارڈز سے حاصل کردہ معلومات کے ساتھ ایڈنبرا یونیورسٹی اور NHS لوتھیئن کو مہیا کر دے گی۔ ایڈنبرا یونیورسٹی اور NHS لوتھیئن میں صرف ان لوگوں کو آپ کی نشاندہی کرنے والی معلومات تک رسائی حاصل ہو گی جنہیں مطالعے کے فالو اپ کے متعلق یا ڈیٹا کی جمع آوری کے عمل کے آڈٹ کے لیے آپ سے رابطے کی ضرورت ہو گی۔

[NHS site name] مطالعہ ختم ہونے کے بعد 5 سال تک آپ کے بارے میں قابلِ شناخت معلومات رکھے گی جس کی جانب سے آپ اس مطالعے کے لیے رضامندی دے رہے ہیں۔

ذاتی ڈیٹا بالواسطہ فراہم کرنا، مثلاً آپ کے طبی ریکارڈز سے

ایڈنبرا یونیورسٹی اور NHS لوتھیئن اس تحقیقی مطالعے کے لیے آپ کے بارے میں معلومات [NHS site name] سے جمع کریں گے۔ ان معلومات میں شامل ہو گا آپ کا نام/ آپ کا NHS نمبر/ آپ کی رابطہ معلومات اور صحت کی معلومات، جنہیں معلومات کا خصوصی زمرہ کہا جاتا ہے۔ ہم جہاں قابلِ اطلاق ہوا آپ کے طبی ریکارڈز اور مطالعے کے فالو اپ تک رسائی کے لیے یہ معلومات استعمال کریں گے۔

### مستقبل کی تحقیق کے لیے ڈیٹا کا استعمال

جب آپ اتفاق کرتے ہیں کہ کسی تحقیقی مطالعے میں حصہ لیتے ہیں تو آپ کی صحت اور نگہداشت کے بارے میں معلومات ان محققین کو فراہم کی جا سکتی ہیں جو اس تنظیم اور دیگر تنظیموں میں دیگر تحقیقی مطالعے چلا رہے ہیں۔ یہ تنظیمیں یونیورسٹیاں، NHS تنظیمیں یا کمپنیاں ہو سکتی ہیں جو اس ملک یا بیرونِ ملک میں صحت اور نگہداشت کی تحقیق میں شامل ہوں۔ آپ کی معلومات کو صرف تنظیمیں اور محققین [UK پالیسی فریم ورک کے مطابق صحت اور سماجی نگہداشت کی تحقیق کے لیے تحقیق انجام دینے کے لیے استعمال کر سکتے ہیں**۔**](https://www.hra.nhs.uk/planning-and-improving-research/policies-standards-legislation/uk-policy-framework-health-social-care-research/)

آپ کی معلومات صحت یا نگہداشت کے کسی بھی پہلو میں تحقیق کے لیے استعمال کی جا سکتی ہیں اور محققین، NHS یا حکومت کے دیگر ماخذوں سے آپ کے بارے میں معلومات سے ملائی جا سکتی ہیں۔ جہاں یہ معلومات آپ کی نشاندہی کر سکیں، وہاں ان معلومات کو اس بارے میں سخت انتظامات کے ساتھ بحفاظت رکھا جائے گا کہ کون ان تک رسائی کر سکتا ہے۔

### مزید معلومات کے لیے رابطہ کریں

آپ [www.accord.scot پر ہمارے رازدازی نوٹس میں اس بارے میں مزید جان سکتے ہیں کہ ہم آپ کی معلومات کیسے استعمال کرتے ہیں اور ایسا کرنے کی ہماری قانونی بنیاد کیا ہے۔](http://www.accord.scot/)

NHS سائٹس کی طرف سے ذاتی ڈیٹا کے استعمال پر مزید معلومات کے لیے، براہ مہربانی ہیلتھ ریسرچ اتھارٹی (HRA) کی ویب سائٹ سے لنک کریں؛ [https://www.hra.nhs.uk/information-about-patients/.](https://www.hra.nhs.uk/information-about-patients/)

اگر آپ اس بارے میں شکایت جمع کرانا چاہیں کہ ہم کیسے آپ کے ذاتی ڈیٹا سے نمٹے ہیں تو آپ ہمارے ڈیٹا پروٹیکشن افیسر سے رابطہ کر سکتے ہیں جو معاملے پر تفتیش کرے گا۔ اگر آپ ہمارے ردِ عمل سے مطمئن نہیں یا آپ کا ماننا ہے کہ ہم آپ کا ذاتی ڈیٹا ایسے طریقے سے پراسیس کر رہے ہیں جو قانونی نہیں تو آپ انفارمیشن کمیشنر کے دفتر (ICO) سے [https://ico.org.uk/ پر رابطہ کر سکتے ہیں۔](https://ico.org.uk/)

ڈیٹا کے تحفظ کے افسر کی رابطہ معلومات:

|  |  |  |
| --- | --- | --- |
| **University of Edinburgh**Data Protection OfficerGovernance and Strategic PlanningUniversity of EdinburghOld CollegeEdinburghEH8 9YLٹیلیفون: 01316514114 dpo@ed.ac.uk | **NHS Lothian**Data Protection OfficerNHS LothianWaverley Gate2-4 Waterloo PlaceEdinburghEH1 3EGٹیلیفون: 01314655444lothian.DPO@nhs.net  |   |